Den anden professionelle kamp for bokseren Torben Keller er bestemt. Den 18. februar møder han Dzianis Makar fra Hviderusland ved Nordic Fight Night. Torben Kellers første kamp som professionel vandt han i december i Herning over Aleksei Tsatiasvili fra Estland. Torben Keller er nu i Berlin, hvor han bliver trænet af Torsten Schmitz. - Det er fantastisk at arbejde sammen med ham, siger Torben Keller. - Jeg kan lære så meget af ham. Selvfølgelig er skiftet fra amatør til professionel svært, især fordi jeg træner meget mere og meget hårdere en nogensinde før. Men det er også rigtigt sjovt. Jeg ser frem til at bokse i København den 18. februar, siger Torben Keller. Promoter Nisse Sauerland tror på sin bokser: - Torben er en rutineret amatørbokser, som har potentialet til at få tingene til at ske i de professionelle rækker, siger han.

Referat:
Bokseren Torben Kellers anden kamp som professionel bliver mod hviderusseren Dzianis Makar.